stanford-oval/wikipedia huggingface dataset:
Bligny

Bligny voi tarkoittaa seuraavia:
Bligny, kunta Auben departementissa Ranskassa
Bligny, kunta Marnen departementissa Ranskassa
Bligny-lès-Beaune, kunta Côte-d'Orin departementissa Ranskassa
Bligny-le-Sec, kunta Côte-d'Orin departementissa Ranskassa
Bligny-sur-Ouche, kunta Côte-d'Orin departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bligny”, voi hakea sivunnimihaulla, laajalla sivunnimihaulla tai tekstihaulla.
Anna Fiske

| Anna Fiske |
| --- | --- |
 Fiske vuonna 2022.
Henkilötiedot
Koko nimi:  Anna Karin Helena Fiske
Syntynyt: 5. syyskuuta 1964 (ikä 60) Ängelholm, Ruotsi
Ammatti:  kirjailija, sarjakuvapiirtäjä, kuvittaja
Kirjailija
Palkinnot
 Brage-palkinto (2018) 
Aiheesta muualla
www.annafiske.com/bibliografi
Löydä lisää kirjailijoitaKirjallisuuden teemasivulta
Anna Karin Helena Fiske (s. 5. syyskuuta 1964 Ängelholm) on ruotsalaissyntyinen Norjassa vuodesta 1994 asunut lastenkirjailija, sarjakuvapiirtäjä ja kuvittaja. Hänen kirjojaan on käännetty useille kielille, muun muassa kiinaksi. Fisken mies Lars Fiske on niin ikään kuvittaja ja sarjakuvapiirtäjä.
Aiheesta muualla

Kuvia tai muita tiedostoja aiheesta Anna Fiske Wikimedia Commonsissa
Blind

Wikisanakirjassa on tähän liittyvä sananselitys: .
Blind voi tarkoittaa seuraavia:
Blind, Corrosion of Conformityn albumi
”Blind”, Kornin kappale
Blind, australialainen yhtye
Blind, sukunimenä:
Daley Blind (s. 1990), alankomaalainen jalkapalloilija
Danny Blind (s. 1961), alankomaalainen jalkapalloilija
Karl Blind (1826−1907), saksalainen vallankumouksellinen ja kirjailija
Åsa Larsson Blind (s. 1980), ruotsinsaamelainen poliitikko, Saamelaisneuvoston jäsen ja ent. puheenjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blind”, voi hakea sivunnimihaulla, laajalla sivunnimihaulla tai tekstihaulla.
Blikkiesdorp

Kuva Blikkiesdorpin alueesta.
Symphony Way Temporary Relocation Area eli tunnetummin Blikkiesdorp on alue Kapkaupungissa, Delftin kaupunginosassa. Blikkiesdorp on tullut tunnetuksi alueena, jonne keskitettiin köyhiä ja asunnottomia ihmisiä. Sana Blikkiesdorp on afrikaansia ja tarkoittaa tinatölkkiä. Aluetta on verrattu Apartheidin aikaisiin rakennuksiin sekä keskitysleirihin. Alueella asuu arviolta 15000 asukasta noin 3000 rakennuksessa.
Anna Frolina

| Mitalit | Mitalit | Mitalit |  |
| --- | --- | --- | --- |
|  Anna Frolina |  Anna Frolina |  Anna Frolina |  |
Naisten ampumahiihto
Maa:   Venäjä
| MM-kilpailut  | MM-kilpailut  | MM-kilpailut  |  |
|  Kultaa | Pyeongchang 2009 | viesti |  |
| Kesäampumahiihdon MM-kilpailut  | Kesäampumahiihdon MM-kilpailut  | Kesäampumahiihdon MM-kilpailut  |  |
|  Hopeaa | Forni Avoltri 2013 | takaa-ajo |  |
Maa:   Etelä-Korea
|  Hopeaa | Otepää 2016 | pikakilpailu |  |
|  Pronssia | Otepää 2016 | takaa-ajo |  |
Anna Aleksejevna Frolina (o.s. Bulygina ven. Анна Алексеевна Булыгина, s. 11. tammikuuta 1984 Salehard, Tjumenin alue, Venäjän SFNT, Neuvostoliitto) on venäläissyntyinen eteläkorealainen ampumahiihtäjä.
Bulygina aloitti ampumahiihdon harrastamisen vuonna 2001. Hän saavutti junioreiden MM-kilpailuissa kultaa takaa-ajossa 2005 sekä viestissä 2003 ja 2005. Hopeaa hän sai sprintissä 2002, 2003 ja 2005 sekä pronssia takaa-ajossa 2003. EM-kilpailujen juniorisarjassa hän sai 2005 kultaa sprintissä ja pronssia takaa-ajossa.
Aikuisten MM-kilpailuihin Bulygina osallistui ensimmäisen kerran Anterselvassa 2007. Pyeongchangin MM-kilpailuissa 2009 hän hiihti toisen osuuden kultaa voittaneessa Venäjän naisten viestijoukkueessa. Sprintissä hän sijoittui neljänneksi. Vancouverin olympialaisissa 2010 hän oli sprinttikilpailussa neljäs ja takaa-ajossa kuudes.
Bulygina kilpaili maailmancupissa ensimmäisen kerran Oberhofissa 2006. Ensimmäisen voittonsa – ja toistaiseksi ainoan palkintokorokepaikkansa – hän saavutti Anterselvan takaa-ajokilpailussa 24. tammikuuta 2009.
Hän sai rulla-ampumahiihdon MM-kilpailuissa hopeaa takaa-ajokilpailussa 2013. Lisäksi Frolina sai mm-hopeaa Otepään vuoden 2016 kesäampumahiihdon maailmanmestaruuskilpailuiden pikakilpailusta sekä mm-pronssia takaa-ajosta.
Frolina siirtyi Etelä-Korean maajoukkueeseen vuonna 2015, sillä hän ei enää mahtunut Venäjän maajoukkueeseen.
Aiheesta muualla

Virallinen sivusto (Arkistoitu – Internet Archive) (englanniksi)
Butha-Buthe (kaupunki)

| Butha-Buthe |
| --- | --- |
 Butha-Buthen pääkatu
 Butha-Buthe
 Koordinaatit: 28°46′S, 28°15′E 
Valtio:   Lesotho
Alue:  Butha-Buthe
Väkiluku (2011)  (arvio):  30 000
Aikavyöhyke:  UTC+2
Infobox OKVirheellinen NIMI-arvo: 
Butha-Buthe on Lesothossa sijaitsevan Butha-Buthen alueen pääkaupunki. Vuoden 2006 väestönlaskennassa kaupungissa oli noin 14000 asukasta, arvio vuodelle 2011 oli 30 000.
Kaupungin nimi tulee sen pohjoisosissa sijaitsevasta Butha-Buthen vuoresta. Kaupunki perustettiin vuonna 1884.[lähde? ]
Butha-Buthen alue

| Butha-Buthe |
| --- | --- |

 Sijainti
Valtio:   Lesotho
Hallinto:  
 – hallinnollinen keskus:  Butha-Buthe
Pinta-ala:  1767 km²
Väkiluku (2011):  105 403
Butha-Buthe on yksi Lesothon kymmenestä hallinnollisesta alueesta. Sen pinta-ala on 1 767 neliökilometriä ja arvioitu asukasluku noin 105 403 (2011).
Alueen pääkaupunki on myös nimeltään Butha-Buthe. Siellä asuu noin yksi kolmastoistaosa koko alueen asukkaista.
Butka

| Butka (Бутка, Butka) |
| --- | --- |
 Butka
 Koordinaatit: 56°43′0″N, 63°47′0″E 
Valtio:   Venäjän federaatio
Infobox OKVirheellinen NIMI-arvo: 
Butka (venäjäksi Бутка) on kylä Talitskin (venäjäksi Талицк) piirissä, joka kuuluu Sverdlovskin alueeseen. Kylä sijaitsee noin 250 kilometriä Jekaterinburgista. 1. tammikuuta 1996 kylässä oli 4 239 asukasta ja vuonna 2003 asukkaita oli noin 3 600. Kylässä on kahdeksanluokkainen koulu, keskikoulu, elokuvateatteri sekä kirkko. Siellä syntyi Venäjän federaation presidentti Boris Jeltsin.
Anna Frebel

Anna Frebel (2018)
Anna Frebel (s. 1980 Berliini) on tähtitieteilijä, jonka johtama ryhmä havaitsi yhden maailmankaikkeuden vanhimmista tunnetuista tähdistä HE 1523-0901 omassa Linnunradassamme.
Frebel väitteli filosofian tohtoriksi Mt. Stromlon Observatoriossa Australian kansallisesta yliopistosta syyskuussa 2006 aiheella "Runsaus analyysi kirkkaissa metalliköyhissä tähdissä". Vuodesta 2010 hän luennoi Harvardin yliopistossa.
Aiheesta muualla

Anna Frebelin kotisivu Harvardissa
Borotba

Borotba (ukr. Боротьба, ”Taistelu”) oli 1918 perustettu ukrainalainen kirjailijaryhmä, jonka jäsenet kuuluivat borotbisteihin tai olivat sen kannattajia. Ryhmään kuului useita ryhmän julkaiseman sanomalehden Borotba kirjoittajia, kuten päätoimittaja Vasyl Blakytnyi sekä Andri Zalyvtšyi, Hnat Myhailytšenko ja Vasyl Tšumak. He olivat ensimmäisiä, jotka puhuivat työläiskirjallisuudesta. He julkaisivat 1919 kirjalliset kalenterit Zšytky borotby (”Taistelun muistikirja”) ja Tšervonyi vinok (”Punainen seppele”). Kun Zalyvtšyi ja Tšumak olivat kuolleet, ryhmän muut jäsenet olivat 1919 mukana aikakauskirjan Mystetstvo (1919–1920) perustamisessa.
Asakura (Fukuoka)

| Asakura-shi (朝倉市) |
| --- | --- |
 Asakuran kolme vesiratasta
 Symboli
 Asakuran sijainti Fukuokan prefektuurissa
 Koordinaatit: 33°25′24″N, 130°39′56″E 
Valtio:  Japani
Alue:  Kyūshū
Prefektuuri:  Fukuokan prefektuuri
Hallinto:  
 – Pormestari:  Shunsuke Morita
Pinta-ala:  
 – Kokonaispinta-ala:  246,73 km²
Väkiluku (2014):  56 347
 – Väestötiheys:  228,4 as./km²
 
 http://www.city.asakura.lg.jp/ 
Infobox OKVirheellinen NIMI-arvo: 
Asakura (jap. 朝倉市, Asakura-shi) on kaupunki Fukuokan prefektuurissa Kyūshūn saarella Japanissa. Se sijaitsee prefektuurin keskiosassa Fukuokan kaakkoispuolella. Asakurassa on 56 347 asukasta (vuonna 2014) ja sen pinta-ala on 246,73 neliökilometriä.
Nykyinen Asakuran kaupunki muodostettiin 20. maaliskuuta 2006, kun entiseen Amagin kaupunkiin liitettiin Asakuran ja Hakin maaseutukaupungit. Uuden kaupungin nimeksi otettiin Amagin sijaan Asakura. Amagi oli saanut kaupunkioikeudet vuonna 1954. Kaupungin ydinalue sijaitsee sen länsiosassa entisen Amagin kaupungin alueella, jonka yhdistää muualle Fukuokaan kaksi rautatielinjaa, Amagi-rautateiden Amagi-linja ja Nishitetsun Amagi-linja; pohjois- ja itäosissa on luonnonalueita ja vuoristoa. Kaupungin etelärajalla virtaa Chikugojoki.
Aiheesta muualla

Kuvia tai muita tiedostoja aiheesta Asakura Wikimedia Commonsissa
Asakuran virallinen kotisivu (japaniksi)
Vanhoja rakennuksia Akizukin alueella
Apinakuningas (elokuva)

| Apinakuningas |
| --- | --- |

Ohjaaja:  Wan Laiming
Käsikirjoittaja:  Wan Laiming
Tuottaja:  Wanin veljekset
Valmistustiedot
Valmistusmaa:  Kiina
Levittäjä:  Ruotsin elokuvainstituutti
Kesto:  87 minuuttia
Alkuperäiskieli:  mandariinikiina
Aiheesta muualla
IMDb 
Elonet
Infobox OKNimi-testi OK: 
Apinakuningas (kiin.: 大闹天宫; pinyin: Dà nào tiān gōng) on kiinalainen vuonna 1961 valmistunut animaatioelokuva. Elokuvan ohjasi Wan Laiming, ja sen tuottamiseen osallistuivat kaikki neljä Wanin veljstä. Elokuva valmistui kiinalaisen animaatioteollisuuden huippuaikana 1960-luvulla, ja se saavutti useita palkintoja. Elokuva sai sekä kansallista että kansainvälistä arvostusta.
Elokuvan tyyli on animaation ja musiikin osalta ottanut vaikutteita kiinalaisesta oopperasta.
Wan Guchan, yksi neljästä Wanin veljeksestä ja yksi Tie Shan Gong Zhu -elokuvan piirtäjistä alkoi suunnitella uutta elokuvaa heti sen valmistumisen jälkeen vuonna 1941. Projekti kuitenkin viivästyi kymmenen vuotta ensin Toisen Kiinan–Japanin sodan ja myöhemmin Kiinan sisällissodan takia.
Wan palasi Shanghaihin vuonna 1954 ja Apinakuninkaan tuotanto jatkui. Elokuvan ensimmäinen osa valmistui vuonna 1961 ja toinen vuonna 1964. Ensimmäisen kerran elokuvan molemmat osat esitettiin yhdessä vuonna 1965.
Tarina

Juoni pohjautuu kiinalaisen kirjallisuuden klassikon Xiyoujiin ensimmäisiin lukuihin. Päähenkilö on Taivaan Jadekeisaria vastaan kapinoiva Apinakuningas Sun Wukong.
Vaikutus

Elokuvan nimi vakiintui Kiinan kielessä tarkoittamaan henkilöä, joka aikaansaa sotkun. Elokuvasta tuli yksi merkittävimmistä aasialaisista elokuvista. Lukemattomat animaatiosovitukset ovat käyttäneet Xiyouji-kertomusta, mutta useat pitävät vuoden 1964 versiota lähimpänä alkuperäistä, sopivimpana ja muistettavimpana.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Havoc in Heaven
Käännös suomeksi
Bligh Reef

SS Olympia riutalla.
Bligh Reef on riutta Alaskassa Prince Williamin lahdessa. Säiliöalus Exxon Valdez törmäsi 1989 riuttaan ja aiheutti katastrofaalisen öljyonnettomuuden. Tämän jälkeen riutalle määrättiin asennettavaksi loisto. Se ei kuitenkaan estänyt onnettomuuksia kokonaan, sillä vuonna 2010 proomu ajoi riutalle ja vuosi mereen muutama tuhat gallonaa öljyä. Bligh Reefille on törmännyt myös muun muassa Alaska Steamship Companyn matkustaja-alus Olympia, joka ajoi riutalle joulukuussa 1910. Kaikki 123 matkustajaa ja miehistönjäsenet pelastettiin alukselta.
Aiheesta muualla

National Data Buoy Centerin tietoja Bligh Reefin loistolta (englanniksi)
Brother Industries

Brotherin logo
Brother Industries, Ltd., tai pelkästään Brother, on japanilainen elektroniikka-alan yritys. Yrityksen pääkonttori on Nagoyassa Japanissa, ja 16 tuotantolaitosta sekä 51 myyntitoimistoa 44 eri maassa.  Yrityksen tuotteisiin kuuluvat mm. erilaiset tulostimet, kirjoituskoneet ja ompelukoneet. Yritys on perustettu 1908.
Aiheesta muualla

Wikimedia Commonsissa on kuvia tai muita tiedostoja aiheesta .
Brother.fi
Apinajuttu

| Apinajuttu |
| --- | --- |
 Elokuvan juliste, Anu Pitkänen, 2000.
Ohjaaja:  Esa Illi
Tuottaja:  Lasse Saarinen
Kuvaaja:  Pentti Keskimäki
Leikkaaja:  Tuuli Kuittinen
Valmistustiedot
Valmistusmaa:  Suomi
Ensi-ilta:  2000
Kesto:  57 min
Aiheesta muualla
IMDb 
Elonet
Infobox OKNimi-testi OK: 
Apinajuttu on vuonna 2000 ensi-iltansa saanut Esa Illin ohjaama elokuva.
Juoni

Apinajutussa keski-ikäistyvät nuoruuden bändikaverit kokoontuvat harjoittelemaan ja keskustelemaan yhtyeen naisjäsenen häiden alla.
Rooleissa

Ville Virtanen
Miia Lindström
Max Bremer
Niklas Häggblom
Canmore Nordic Centre

| Canmore Nordic Centre> Bill Warren Training Centre |
| --- | --- |

Stadionin tiedot
Sijainti:   Kananaskis Improvement District, Alberta, Kanada
Koordinaatit:  51°5′34″N, 115°23′10″W
Korkeus merenpinnasta:  1 407 m
Avattu:  1987
Remontoitu:  2004, 2007, 2015
Ampumapaikkoja:  30 (Kurvinen)
Katsojakapasiteetti
Katsomo:  5 000
Maasto:  5 000
Ladut
Korkein kohta:  1 420 m
Matalin kohta:  1 364 m
Kilpailuja
Maailmancup:  1987, 1994, 2016, 2019
MM-kilpailut:  1994
Olympialaiset:  1988
Canmore Nordic Centre on Kananaskis Improvement Districtissä Albertassa Kanadassa sijaitseva ampuma- ja maastohiihtostadion. Stadion sijaitsee Canmore Nordic Centre Provincial Park -puistossa (Provincial park, suom. maakuntapuisto) lähellä Canmoren kaupunkia.
Stadion on rakennettu alun perin vuoden 1988 talviolympialaisten maasto- ja ampumahiihtotapahtumia varten. Vuosien 2005 ja 2006 välillä stadion uudistettiin nykyaikaiseksi ampumahiihtokeskukseksi parantamalla ampumaolosuhteita, uudistamalla, laajentamalla ja asfaltoimalla latuja sekä parantamalla keinolumen tykityksen mahdollisuuksia.
Olympialaisten jälkeen Canmoressa on järjestetty hiihtolajien kansainvälisiä kilpailuita vain hyvin epäsäännöllisesti. Se on viimeksi ollut sekä ampuma- että maastohiihdon maailmancupien näyttämönä kevättalvella 2016 stadionin viimeisimpien uudistustöiden jälkeen. IBU-Cupia Canmore on järjestänyt kahdesti; vuosina 2012 ja 2015. Lisäksi se on isännöinyt ampumahiihdon nuorten MM-kilpailuja vuonna 2009.
Käännös suomeksi
Benjamin Raymond

| Benjamin Raymond> Henkilötiedot |
| --- | --- |
Koko nimi:  Benjamin Eugene Raymond
Syntynyt: 8. toukokuuta 1987 (ikä 37) Boston, Massachusetts, Yhdysvallat
Kansalaisuus:   Yhdysvallat
Koripalloilija
Lempinimi:  B. J.
Pelipaikka:  Swingman
Pituus:  198 cm
Paino:  103 kg
Pelaajaura
Yliopistojoukkueet
2005–2009:  Xavierin yliopisto
Seurajoukkueet
2009–2010 2010–2011 2011 2011–2012 2012 2012–2013 2013–2014 2014–2015 2015–2017 2017–2018 2018–2019 2019–2020 2020–:  Okapi Aalstar Anibal Zahle KK Helios Domžale Pizza Express Apollon Boca Juniors BC MIA Academy Tampereen Pyrintö Pallacanestro Biella Basket Ferentino Latina Basket Andrea Costa Imola Tampereen Pyrintö Phoenix Brussels
Benjamin Eugene ”B. J.” Raymond (s. 8. toukokuuta 1987 Boston, Massachusetts) on yhdysvaltalainen koripalloilija, pelipaikaltaan swingman. Hän voitti Tampereen Pyrinnössä Suomen mestaruden vuonna 2014.
Pelaajaura > Pelityyli

| 0 | 1 | 2 |
| --- | --- | --- |
| ” | Hän on älykäs pelaaja, joka ei pakota omia ratkaisuja... Hänen kaukoheittovoimansa sitoo vastustajan puolustusta ja koko tuo vastustajalle matchup-ongelmia. Puolustuksessa hän tuo stoppeja hyvällä sijoittumisellaan ja fysiikallaan. | ” |
– Pyrinnön päävalmentaja Pieti Poikola Raymondin liityttyä joukkueeseen. 
Raymondin tinkimättömyyttä, voitontahoa ja sisäistä paloa koripalloa kohtaan on kehuttu usein. Muun muassa Aamulehdessä keväällä 2014 hänen luonnehdittiin olevan "johtaja, jota Damon Williamskin kunnioittaa". Kyseisen toimittajan mukaan Raymond on riittävän monipuolinen pelaaja ja myös fyysisesti vahva pelaaja, joka on pelannut vastustajan isoja pelaajia vastaan varsinaisten sentterien ollessa vaihdossa. Raymond on tarkka puolimatkan ja kolmen pisteen heittojen heittäjä. Vuonna 2019 hänen fyysisyytensä nousi edelleen esiin mediassa. Raymond on haastattelussa itse maininnut peliälynsä olevan korkealla tasolla.
Saavutukset

| --- | --- |
 Henkilökohtaiset saavutukset Korisliigan kuukauden pelaaja, joulukuu 2013  Baltian liigan 4. viikon paras pelaaja kaudella 2013–2014  Georgian pääsarjan tähdistöottelun arvokkain pelaaja 2013  Kyproksen pääsarjan tähdistöottelussa 2012  NCAA:n DI:n tähdistöottelussa 2009 :  Joukkuesaavutukset Suomen mestaruus 2014  Georgian mestaruus 2013  Georgian cup-mestaruus 2013  Slovenian pääsarjan välierissä 2011  Slovenian cup-hopeaa 2011  Baltian liigan neljäs sija 2014
Yksityiselämä

Raymondin vaimo ja pariskunnan kaksi poikaa ovat asuneet Belgiassa.
Boucle du Mouhoun

| Boucle du Mouhoun |
| --- | --- |
 Mouhounjoki Dédougoun luona.
 Sijainti
Valtio:  Burkina Faso
Hallinto:  
 – hallinnollinen keskus:  Dédougou
Pinta-ala:  34 497 km²
Väkiluku (2006):  1 460 048
Boucle du Mouhoun on hallintoalue Burkina Fason luoteisosassa. Sen pääkaupunki on Dédougou.  Alueella on vuoden 2006 väestönlaskennan mukaan 1 460 048 asukasta. Pinta-ala on 34 497 neliökilometriä.
Maantiede, ilmasto ja luonto

Alue käsittää 12 % Burkina Fason pinta-alasta. Se rajoittuu idässä Nordin ja Centre-Ouestin ja etelässä Sud-Ouestin ja Hauts Bassinsin alueisiin sekä lännessä ja pohjoisessa Maliin. Alueesta yli 70 % on alle 300 metriä korkeaa tasankoa, jonka yläpuolella kohoaa kalliorinteitä ja kukkuloita. Korkein kohta on Konkoliko (621 metriä merenpinnasta). Vesistöjä ovat Mouhoun eli Musta-Volta ja sen sivujoet.
Ilmasto on sudanilais-sahelilainen. Vuotuinen sademäärä on pohjoisessa 500–700 ja etelässä 1000–1400 millimetriä. Vuodenaikoja on kaksi. Monsuunin tuoma sadekausi kestää pohjoisessa kolmesta viiteen ja etelässä kuudesta kahdeksaan kuukautta. Kuivaa kautta leimaa harmattan-tuuli. Lämpötilat vaihtelevat sadekauden 24–28 asteesta helmi-huhtikuun yli 40 asteeseen.
Kasvillisuus on pohjoisessa pensasaroa ja etelässä metsä- ja puusavannia sekä galleriametsiä. Eläimistöön kuuluvat virtahevot, puhvelit, norsut, pahkasiat, hyeenat, leijonat ja leopardit.
Hallinnollinen jako ja asutus

Vuonna 2001 perustettu alue jakautuu Balén, Banwan, Kossin, Mouhounin, Nayalan ja Souroun provinsseihin. Se käsittää 47 departementtia, kuusi kaupunkikuntaa, 41 maalaiskuntaa ja 1 042 kylää. Kaupunkeja ovat provinssien keskukset Boromo, Dédougou, Nouna, Solenzo, Toma ja Tougan.
Alueella asuu 10,3 % Burkina Fason väestöstä. Kaupunkiväestön osuus on 8,5 %, mikä on huomattavasti alle maan keskiarvon (22,7 %).
Boucle du Mouhounissa asuu paljon mandelaisia kansoja. Yleisimmät kielet ovat moore (27,7 %), bwamu (14,8 %), samo eli san (14,6 %), marka eli dafing (9,2 %), fulani (6,5 %), djula (6,1 %), bobo (2,5 %), nuni (2,3 %) ja dogon (1,6 %). Djulaa puhutaan varsinkin kaupungeissa (28,0 %). Muslimeja on 62,2 %, katolisia 17,7 %, animisteja 15,0 % ja protestantteja 4,5 %.
Talous

Väestöstä 90 % harjoittaa maanviljelyä ja karjanhoitoa. Boucle du Mouhoun tunnetaan Burkina Fason ”vilja- ja puuvilla-aittana”. Tärkeimmät viljelykasvit ovat maissi, durra, hirssi, lehmänpapu, maapapu ja bataatti. Myytäväksi kasvatetaan puuvillan ohella maapähkinää, soijaa ja seesamia. Varsinkin Souroun laaksossa harjoitettava puutarhaviljely tuottaa muun muassa kaalia, sipulia, tomaattia, munakoisoa ja herneitä. Kotieläimiä ovat naudat, lampaat, vuohet, hevoset, aasit, siat ja siipikarja.
Muita elinkeinoja ovat käsityöammatit, kaupankäynti ja liikenne. Alueella toimii Pouran teollinen kultakaivos.
Bob Goodenow

Robert W. "Bob" Goodenow (29. lokakuuta 1952 Dearborn, Michigan) on yhdysvaltalainen juristi ja jääkiekkovaikuttaja, joka johti NHL:n pelaajayhdistystä NHLPA:ta 1992–2005.
Goodenow valmistui Harvardin yliopistosta 1974 ja Detroit Mercyn yliopiston lakikoulusta 1979. Harvardissa hän pelasi yliopistojoukkueessa jääkiekkoa. Hän oli Harvard Crimsonin kapteenina NCAA-sarjassa. Valmistuttuaan Goodenow yritti Washington Capitalsin NHL-joukkueeseen mutta ei mahtunut joukkueeseen. Hän teki sitten sopimuksen IHL:n Flint Generalsin kanssa. Hän pelasi Generalsissa kaksi kautta ja lopetti kiekkouransa keväällä 1976.
Jääkiekkouran jälkeen Goodenow siirtyi lakialalle ja piti toimistoa Michiganissa Dearbornissa. Hänen asiakkaanaan oli myös useita jääkiekkoilijoita, kuten Kelly Miller, Joel Otto ja Brett Hull, jolle hän neuvotteli St. Louis Bluesiin vuonna 1990 nelivuotisen sopimuksen arvoltaan 7,1 miljoonaa dollaria. Hullin sopimuksen jälkeen muutkin huippupelaajat alkoivat saada arvokkaampia sopimuksia.
Goodenow'sta tuli vuonna 1990 NHLPA:n varatoimitusjohtaja. Hän toimi virassa vähän yli vuoden ja nousi toimitusjohtajaksi 1. tammikuuta 1992 Alan Eaglesonin eron jälkeen. Goodenow johti NHLPA:ta oikean ammattiliiton suuntaan. Hän alkoi kouluttaa pelaajia työntekijäasioista. Hän järjesti myös pelaajien lakon juuri ennen kauden 1991–1992 pudotuspelejä. Goodenow sai nimeä pelaajien etujen ajajana.
Goodenow'n aikana NHLPA:sta kasvoi ammattimainen organisaatio. Hän teki saman NHLPA:lle kuin Gary Bettman NHL:lle. Kun Goodenow tuli NHLPA:n johtoon yhdistyksellä oli vain kaksi täyspäiväistä työntekijää ja johtaja Eagleson työskenteli vain osa-aikaisesti. Vuonna 2004 NHLPA:lla oli noin 50 työntekijää. Samalla yhdistyksen liikevaihto kasvoi 25-kertaiseksi. Pelaajien palkat kasvoivat Goodenow'n aikana moninkertaisiksi. 1990-luvun alussa keskipalkka oli 271 000 dollaria, mutta vuonna 2004 keskipalkka oli 1,8 miljoonaa dollaria.
Goodenow erosi NHLPA:sta kesällä 2005 kaksi vuotta ennen sopimuksensa umpeutumista. Kausi 2004–2005 oli jäänyt pelaamatta työsulun takia. Työsulku alkoi virallisesti syyskuussa 2004, kun NHL ja NHLPA eivät olleet onnistuneet neuvottelemaan uutta työehtosopimusta. NHL vaati uuteen sopimukseen palkkakattoa, joka olisi sidottu liigan liikevaihtoon. Goodenow ei suostunut siihen. Kun osapuolet solmivat lähes vuoden työsulun jälkeen kesällä 2005 uuden työehtosopimuksen, Goodenow joutui hyväksymään palkkakaton. Goodenow'n tilalle yhdistyksen johtoon tuli Ted Saskin.
Bouchra Ghezielle

| Mitalit> Maa:   Ranska.Naisten yleisurheilu.MM-kilpailut  | Mitalit> Maa:   Ranska.Naisten yleisurheilu.MM-kilpailut  | Mitalit> Maa:   Ranska.Naisten yleisurheilu.MM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Pronssia | Helsinki 2005 | 1 500 m |  |
Bouchra Ghezielle (arab. بُشرا غزال‎, o.s. Ben Thami, s. 19. toukokuuta 1979 Khemisset, Marokko) on ranskalainen keskimatkojen juoksija.
Marokkoa edustanut Ghezielle osallistui ensimmäisiin arvokisoihinsa 1997 Torinon maastojuoksun MM-kisoissa, joissa hän sijoittui nuorten sarjassa viidenneksikymmenenneksiseitsemänneksi. Seuraavana vuonna hän oli Marrakechin maastojuoksun MM-kisoissa nuorten sarjassa neljäskymmenesseitsemäs ja voitti pronssia Annecyn yleisurheilun nuorten MM-kisoissa 1 500 metrin juoksussa ajalla 4.12,76. Vuonna 1999 hän sijoittui Belfastin maastojuoksun MM-kisoissa lyhyellä matkalla kolmanneksikymmenenneksikahdeksanneksi.
Ghezielle sai Ranskan edustusoikeuden 9. kesäkuuta 2005. Tämän jälkeen hän juoksi 1 500 metrillä Euroopan cupin kolmanneksi ajalla 4.08,02. Helsingin MM-kisoissa samana vuonna hän oli matkalla kolmas ajalla 4.02,45. Kauden lopussa hän sijoittui matkalla neljänneksi IAAF:n yleisurheilufinaalissa ajalla 4.01,28. Ghezielle voitti Ranskan sisäratojen mestaruuden 3 000 metrin juoksussa vuonna 2006.
Gheziellen helmikuussa 2008 antamassa dopingnäytteessä oli epoa. Hän sai neljän vuoden kilpailukiellon ajalle 13.5.2008–12.5.2012.
Henkilökohtaiset ennätykset > Ulkoradat

800 metrin juoksu: 2.00,29 (2005)
1 500 metrin juoksu: 4.01,28 (2005)
2 000 metrin juoksu: 5.56,27 (1999)
3 000 metrin juoksu: 8.35,41 (2005)
5 000 metrin juoksu: 15.12,17 (2006)
Henkilökohtaiset ennätykset > Sisäradat

1 500 metrin juoksu: 4.08,12 (2006)
3 000 metrin juoksu: 8.50,63 (2006)
Aiheesta muualla

http://bouchra.ghezielle.free.fr/ (ranskaksi)
Boško Abramović

| Boško Abramović |
| --- | --- |

Henkilötiedot
Koko nimi:  Boško Abramović
Syntynyt: 14. helmikuuta 1951
Kuollut: 19. joulukuuta 2021 (70 vuotta)
Kansalaisuus:   serbialainen
Shakinpelaaja
Titteli:  suurmestari
Boško Abramović (serb. Бошко Абрамовић; 14. helmikuuta 1951 – 19. joulukuuta 2021) oli serbialainen shakin suurmestari ja maajoukkueen valitsija.
Abramović sai FIDE International Master -tittelin vuonna 1980 ja suurmestarin tittelin vuonna 1984. Hän sijoittui 16.–20. sijalle 1993 Biel Interzonalissa.
Abramović kuoli 70-vuotiaana 19. joulukuuta 2021.
Käännös suomeksi